Tettili-d tmecreḍt deg wass i ttextirin w at taddart, zellun izgaren neɣ akraren mi ara d-jemεen idrimen acku s yis-sen ad d-aɣen ayen ara zlun, anejmuε n yidrimen yettili-d yal azgen seg useggas, diɣen mi ara tt-meslayen n way gar-asen, ur ilaq ara yiwen ad as-d-yezzi s uεrur i wayed, win ara tt-ixedmen qqaren-as : Argaz mebla nnif, yettili-d beṭṭu n uksum mi ara tili tmecreḍt (d ttḥegga i t-xeddem taddart, dinna ara zlun izgaren neɣ akraren, mi ara kfun timezla, ad tebḍun d imuren, yal tawacult s uzref-is, yal adrum s uzref-is, d tagi iwumi ssawalen :” Lewziεa “.